b'\n_START_ARTICLE_\nJardang\n_START_PARAGRAPH_\nJardang je oster greben, kakr\xc5\xa1nega najdemo v pu\xc5\xa1\xc4\x8davah, kjer stalno pihajo vetrovi v eno smer in nosijo ve\xc4\x8dje koli\xc4\x8dine abrazivnega sredstva (v tem primeru peska). Jardangi le\xc5\xbeijo vzporedno s smerjo pihanja prevladujo\xc4\x8dega vetra, lo\xc4\x8dujejo jih podolgovate kotanje, ki jih je izdolbla vetrna erozija. Dolgi so od nekaj do 100 metrov, visoki 5\xe2\x80\x9315 m. Nastanejo zlasti v erozijsko manj odpornih kamninah, ki jih prekriva odpornej\xc5\xa1a plast.'